Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01., 60/01. – vjerodostojno tumačenje, 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15. i 123/17), članka 19. Zakona o upravljanju državnom imovinom („Narodne novine“ broj 52/18.), članka 35. stavak 8. Zakona o vlasništvu i drugim stvarnim pravima („Narodne novine“ broj 71/96., 68/98., 137/99., 22/00., 73/00., 139/00., 114/01., 79/06., 141/06., 146/09., 38/09., 153/09., 143/12. i 152/14.), Strategije upravljanja i raspolaganja imovinom u vlasništvu Općine Vrbje za razdoblje od 2017. – 2022. („Službeni glasnik općine Vrbje“ br.03/2017), te članka 32. Statuta Općine Vrbje („Službeni glasnik općine Vrbje“ broj 03/2018) Općinsko vijeće Općine Vrbje na 10.sjednici održanoj dana 15.03. 2019. donosi

**O D L U K U**

**o donošenju Plana upravljanja imovinom u vlasništvu**

**Općine Vrbje za 2019. godinu**

**Članak 1.**

Ovom Odlukom donosi se Plan upravljanja imovinom u vlasništvu Općine Vrbje za 2019. godinu, koji je sastavni dio ove Odluke, a sukladno odredbama zakona o upravljanju državnom imovinom („Narodne novine“ broj 52/18.) i Strategije upravljanja i raspolaganja imovinom u vlasništvu Općine Vrbje za razdoblje od 2017. do 2022. godine („Službeni glasnik općine Vrbje“ br.03/2017).

**Članak 2.**

 Planom upravljanja imovinom u vlasništvu Općine Vrbje za 2019. godinu određuju se:

* kratkoročni ciljevi i smjernice upravljanja imovinom Općine Vrbje,
* provedbene mjere u svrhu provođenja Strategije upravljanja i raspolaganja imovinom u vlasništvu Općine Vrbje za razdoblje od 2017. do 2022.,
* analiza stanja upravljanja pojedinim oblicima imovine u vlasništvu Općine Vrbje,
* godišnji planovi upravljanja pojedinim oblicima imovine u vlasništvu Općine Vrbje.

Sadržaj Plana upravljanja, podaci koje mora sadržavati i druga pitanja s tim u vezi, usklađeni su sa obveznim sadržajem propisanim Uredbom o obveznom sadržaju plana upravljanja imovinom u vlasništvu Republike Hrvatske („Narodne novine broj 24/14.

**Članak 3.**

 Plan upravljanja imovinom u vlasništvu Općine Vrbje za 2019. godinu, Općinsko vijeće Općine Vrbje donosi za tekuću godinu.

 Za provođenje Odluke zadužen je Jedinstveni upravi odjel.

**Članak 4**.

 Ova Odluka objavit će se u „Službenom glasniku općine Vrbje “, a primjenjuje se od 1. siječnja 2019.g.

 **REPUBLIKA HRVATSKA**

 **BRODSKO POSAVSKA ŽUPANIJA**

**OPĆINSKO VIJEĆE**

 **OPĆINE VRBJE**

 **KLASA:940-01/19-01/02**

**URBROJ:2178/19-03-19-1**

**Vrbje, 15.03.2019.**

 **PREDSJEDNIK OPĆINSKOG**

**VIJEĆA:**

**Mladen Konjević**